Birkebeinerrittet

:*For skirennet Birkebeinerrennet, se [[Birkebeinerrennet]]*

**Birkebeinerrittet**, populært kalt **Birken**, er et terrengsykkelløp mellom Rena og Håkons Hall i Lillehammer. Rittet har vært av varierende lengde:  82&nbsp;km, 89 km, 94,6 km, 92 km og fra 2016 86 km. Traseen går for det meste på grusvei, i tillegg noe asfalt og partier med sti/traktorvei. Birkebeinerrittet ble arrangert første gang i 1993. Det er verdens største  terrengsykkelritt målt etter antall deltagere med over 17000 deltakere i toppårene 2009–2012. I 2022 var deltakerantallet 4000.

I 1991/1992 kom idéen om et sykkelritt over fjellet fra Morten Østli, Snorre Moen og Tor Fredriksen. De tre lette fram en trasé, i hovedsak som den er i dag, og 11. september 1993 ble idéen til virkelighet. Terrengsykling var da i ferd med å etablere seg blant mosjonister og aktive syklister. Det første Birkebeinerrittet i 1993 samlet 1327 deltakere. Interessen for rittet vokste for hvert år fram til toppåret 2010. Rittet har helt fra starten av hatt deltakerbegrensning. Startordning, klasseinndeling, premiering og utregning av maksimaltider er det samme som på Birkebeinerrennet.

Alle deltakere må bære sekk som veier minst 3,5&nbsp;kg fra start til mål. 3,5 kilo skal som et symbol tilsvare vekten av kongssønnen Håkon Håkonsson, som ble båret over fjellet av de to birkebeinerne Torstein Skjevla og Skjervald Skrukka i 1205. Det er også krav til at sekken skal inneholde utstyr som kan være nyttig å ha på vei over fjellet (mat, drikke, klær, lappesaker etc).

Birkebeinerrittet er ett av verdens største terrengritt og samler nærmere 15.000 deltakere fordelt på selve Birkebeinerrittet, FredagsBirken (2008-2016), HalvBirken (fra 2015), UltraBirken sykkel (fra 2010), UngdomsBirken (fra 2006) og BarneBirken sykkel.

I 2005 ble UCI Mountainbike Marathon World Championship arrangert samme dag som Birkebeinerrittet. I 2010 ble UltraBirken arrangert for første gang, et 11 mil langt ritt med en mer teknisk og krevende løype enn Birkebeinerrittet.

## Organisasjon
Birkebeinerrittet AS har vært arrangør av Birkebeinerrittet og LandeveisBirken, og eies av Rena Idrettslag og Lillehammer Cykle Klubb med 50 % hver.

Birken AS ble et nytt selskap fra 1. januar 2014. Selskapet eies av Rena IL, Lillehammer Skiklub og Lillehammer Cykle klubb. Birken AS har ansvar for alle Birkenarrangement (inklusiv Inga-låmi) som utgjør 21 arrangement med til sammen ca 65.000 deltakere. Ingalåmi er overdratt fra Lillehammer Skiklub til Birken AS, og er integrert i Birken-konseptet.

Det er 20 ansatte i Birken AS. I tillegg er det ca 60 sentrale frivillige i organisasjonskomiteene og ca 7000 frivillige hvert år. De omsatte i 2014 for ca 100 millioner kroner.

Internasjonalt er de medlem i Worldloppet, som organiserer 16 langløp på fire kontinenter, og medeier i Swix Ski Classics som er den store cupen for langløp.

Det første Birkebeinerrittet ble arrangert i 1993 og FredagsBirken ble første gang arrangert i 2008.

## Traséen
Frem til 2016 så var traséen 92&nbsp;km. Løypa ble justert og forbedret i forkant av rittet i 2016 og er nå på 86&nbsp;km.
Traséen starter i Rena sentrum og har målgang ved Håkons Hall. I Lillehammer går traséen gjennom OL-løypene og Birkebeiner skistadion, før den avsluttes ned Balletbakken og rundt sletta i Lysgårdsbakkene.

Mesteparten av løypa går på grusvei, men med litt asfalt, traktorvei og sti innimellom.

Det er drikke- og matstasjoner ved Skramstadsætra, Bringebusætra, Kvarstad og Elgåsen.

## Kontroverser
### Grussykling og terrengsykling
Innen terrengsykkelmiljøet er Birkebeinerrittet kjent for å tilby forholdsvis lite krevende terreng. Som et svar på etterspørselen etter mer «ekte» terrengsykling arrangerte en gruppe entusiaster og veteraner innen norsk terrengsykkelsport i 2008 rittet Terrengsykkelrittet i Østmarka. For å etterkomme ønsket om et mer teknisk terrengritt opprettet arrangørene av Birkebeinerrittet i 2010 «UltraBirken», et mer terrengpreget ritt med begrensning på 500 deltagere.

### «Birkensykler» og «birkensyklister»
I grusritt med lite element av terreng velger ryttere gjerne å benytte sykler som egner seg spesielt for dette. Den store andelen av grusunderlag har medført av ryttere i større grad velger sykler som bærer mer trekk av landeveissykler enn terrengsykler. Bransjen henvender seg også helt spesifikt til deltakere i Birkebeinerrittet med spesielle «Birken»-modeller.

Disse «birkensyklene» kan ha dekk nærmest uten mønster, lette felgbremser som ellers i stor grad er utkonkurrert av de mye kraftigere og robuste skivebremsene, superlette karbonrammer, og udempede forgafler. «Birkensykkel» har i de senere år blitt synonymt med slike sykler som egner seg bedre for grussykling enn for terrengsykling. Enkelte har endog valgt å benytte hybridsykler, cyclocross-sykler, og landeveissykler. Rune Høydahl er en av mange som har syklet Birkebeineren med hybridsykkel, og Tom Larsen vant i 2008 spurtprisen ved Skramstad på en umodifisert landeveissykkel.

«Birkensyklist» er benevnelse på en type rytter som deltar i birkebeinerittet og gjerne er fokusert på trening til dette rittet i forkant.

### Økende konfliktnivå mellom grussyklister og andre brukere av marka
På 2000-tallet så man en økende grad av konflikter i marka i forkant av de store grusrittene mellom vordende rittsyklister og andre markabrukere, turgåere og syklister som benytter marka året rundt. Konfliktnivået stiger gjerne i forkant av rittene, ettersom stressnivået før ritt stiger, og man legger trening i marka på de mest trafikkerte rutene. Aggresjon kan gjøre seg gjeldende ved økt fart, negative holdninger til andre brukere, en fremtoning som signaliserere at man «eier veien» eller at «hvert sekund teller» selv ved trening, eller lignende.

Det har blant ikke-birkensyklende terrengsyklister og på norske terrengsykkelforum blitt etterspurt holdningskampanjer fra rittarrangørenes side for å få bukt med den økende tendensen til aggressive holdninger hos enkelte rittsyklister overfor andre brukere av marka.

### Branding som næringslivs-ritt
Det er kommet kritikk mot Birkebeinerarrangementene for dets branding av seg selv som et ritt for næringslivstopper og næringslivet. Organisasjonspsykolog Jan Christophersen advarte i Aftenposten i 2010 at næringslivets voldsomme fokus på Birken sender et dårlig signal. Ansvarlig redaktør i Sportmedia Erik Unaas, hevder at dreiningen av omtale av Birkebeiner-arrangementene og andre breddeidretts-opplevelser til finans- eller økonomisidene er uheldig, og at arrangementene burde finne veien tilbake til sportssidene i norske medier.

## Vinnere opp igjennom tidene

**Menn** 

**Kvinner** 

## [[Birkebeinerrittet 2018]]
25. august 2017 arrangeres Birkebeinerrittet for 26. gang med start på Rena og mål ved Håkons Hall i Lillehammer. Løypa ble justert og forbedret i forkant av rittet 2016 og er 86&nbsp;km. Alle som er 17 år pr. 31.12.17 kan delta. Deltakerne må bære sekk på minimum 3,5&nbsp;kg. Nytt i 2017 er at alle sykkelrittene, HalvBirken, UltraBirken og Birkebeinerrittet, arrangeres på en og samme dag.

## Tidligere ritt
### [[Birkebeinerrittet 2017]]
**Menn Elite**

**Kvinner Elite**

### [[Birkebeinerrittet 2016]]
**Menn Elite**

**Kvinner Elite**

### [[Birkebeinerrittet 2015]]
**Menn Elite** 

**Kvinner Elite** 

### Birkebeinerrittet 2014
**Menn Elite** 

**Kvinner Elite** 

### Birkebeinerrittet 2013
**Menn Elite** 

**Kvinner Elite** 

### Birkebeinerrittet 2012
**Menn Elite** 

**Kvinner Elite** 

### Birkebeinerrittet 2011
Birkebeinerrittet 2011 ble fulltegnet på 53 sekunder.

**Menn Elite** 

**Kvinner Elite** 

### Birkebeinerrittet 2010
Birkebeinerrittet 2010 ble fulltegnet på 41 sekunder onsdag 4. november 2009. Rittets lengde var 94.6&nbsp;km. 14.565 deltakere stilte til start. 1.100 av dem brøt underveis.

Nytt av året var Ultrabirken, et mer terrengpreget ritt med mindre element av grussykling og landevei. Det gikk samtidig som Fredagsbirken og hadde en deltagerbegrensning på 500 ryttere.

Det var regn under ritthelgen, hvilket gjorde kjøreforholdene i løypa vanskelig. Det ble registrert temperaturer ned mot 3 minusgrader.

**Menn Elite** 

**Kvinner Elite** 

### Birkebeinerrittet 2009
Det 17. birkebeinerrittet ble arrangert 28. august (Fredagsbirken) og 29. august (Hovedrittet). Det ble registrert 17 164 påmeldte, men de uoffisielle tallene viste 15 140 fra starten på Rena. Av disse kom 14 460 i mål på Lillehammer. Årets ritt ble preget av dårlig vær og det gjorde kjøreforholdene i løypa svært vanskelig.

Birkebeinerrittet 2009 ble fulltegnet etter 66 sekunder den 30. oktober 2008. FredagsBirken ble fulltegnet i januar 2009.

**Menn Elite** 

**Kvinner Elite** 

### Birkebeinerrittet 2008
Det 16. birkebeinerrittet ble arrangert over to dager. Hovedrittet 30. august og *Fredagsbirken* 29. august.

Etter kapasitetsproblemene foran 2007-påmeldingen ble rutinen omgjort og effektivisert til 2008-utgaven, og det tok kun 90 sekunder før 8000 plasser var revet bort i den ordinære rittpåmeldingen som startet 30. oktober 2007 kl. 09.00. For å imøtekomme den økte interessen, ble det bestemt å utvide arrangementet med én dag. "Fredagsbirken" blir arrangert dagen før hovedrittet og har mindre preg av konkurranse og tidskrav.

**Resultat Menn** 

**Resultat Kvinner** 

### Birkebeinerrittet 2007
Det 15. birkebeinerrittet ble arrangert 25. august 2007. Da påmeldingen for rittet i 2007 startet 18. oktober 2006 var det fulltegnet i løpet av 90 minutter. Det var 16 552 påmeldte til rittet, noe som er 3000 flere enn året før. 14 419 av disse stilte til start lørdag morgen, og 13 902 kom i mål i Lillehammer. Dette er 2560 flere deltakere i mål enn i 2006.

Rittet ble vunnet av Massimo De Bertolis fra Team of Full Dynamix på tiden 02:52:29. Geir Lien fra Nes SK fulgte på plassen bak med tiden 02:52:37.
Kvinneklassen ble vunnet av Pia Sundstedt fra Gewiss Bianchi på tiden 03:24:43.

### Birkebeinerrittet 2006
Det 14. birkebeinerrittet ble arrangert 26. august 2006. Nesten 11 000 deltakere fra til sammen 29 land fullførte rittet i 2006, som ble arrangert under perfekte forhold. Det var også første gang startrekkefølgen i rittet var basert på rytternes tidligere resultater (seeding). Tidligere var startrekkefølgen basert på aldersklasser, samt trim- og eliteklasse. Seedet start var svært vellykket og førte til færre forbikjøringer og dermed færre skader blant rytterne.

Birkebeinerrittet 2006 ble vunnet på tiden 02:43:08 av Lars Petter Nordhaug, som egentlig var landeveissyklist på Team Maxbo Bianchi, foran Håkon Austad fra terrengsykkelteamet Team Høydahl (02:43:46).

### Birkebeinerrittet 2005
Det 13. birkebeinerrittet ble arrangert 20. august 2005 med 10 294 deltakere på startstreken (av 12 802 påmeldte). Rittet ble på forhånd fulltegnet i løpet av tre dager.
UCI Mountainbike Marathon (VM i terrengsykling) ble arrangert samme dagen, men i en litt lengre trasé (110&nbsp;km for damene og 116&nbsp;km for herrene). Gunn-Rita Dahle fra Norge tok VM-gull i kvinneklassen med tiden 04:05:18, mens herreklassen ble vunnet av Thomas Frischknecht fra Sveits på tiden 03:52:01.

### Tidligere resultater
:*Listen er ikke fullstendig*

**1996**

**M Senior**
# Morten Jemtegaard Kongsberg IF Sykkel 2.43.23
# Espen Femmo Brouwer Lørenskog CK 2.43.24
# Tom Larsen Landslag MTB 2.43.28
# Bo Andre Namtvedt 2.43.30
# Frode Bergan Skarphedin IL Sykkel 2.44.22

**K Senior**
# Ingunn Bollerud Nes Sk 3.22.22
# Camilla Hott Johansen Ullensaker CK 3.33.16
# Gjertrud Bø Follo SK 3.35.07
# Heidi Lohne Tørn IL 3.39.06
# Solrun Flatås Jømna/Heradsbygd IL 3.39.46

## Referanser




## Se også
* Birkebeinerne
* Birkebeinerrennet
* Birkebeinerløpet

## Eksterne lenker
* Birkebeinerrittets nettsider
* 
* Birkebeinertraseen på nrk.no
* Video av løypa til Birkebeinerrittet del1
* Video av løypa til Birkebeinerrittet del2